Japůńijo
Japůńijo (日本 – Nihon abo Nippon; 日本国 – Nihon-koku abo Nippon-koku ( posuchej po japůńsku) - państwo wyspjarske ležůnce w Azyji Wschodńij na Pacyfiku. Moře Japůńske uoddźelo kraj uod kůntynyntu azyjotyckigo. Archipelag Japůński rozćůngo śe uod Wysp Nansei na pouedńu do Hokkaido na půunocy i skuodo śe s ůngyfer 4 000 wysp. Nojwjynkše s ńich to: Hůńśu, Hokkaido, Kjuśu i Sikoku.
Japůńčyki sům dźiś spouečyństwym jydnolitym pod wzglyndym narodowośćowym, godkowym, jak tyž wyznańowym i kulturowym.
Mjyškańcy uowygo kraju uod zarańo dźijůw mušům zmagać śe s śiuami přirody: třyńśyńůma źymje, wybuchůma wůlkonůw, ńiščyćelskymi falůma tsůnami i katastrofalnymi štůrmůma. Natůmjast řeźba terynu i skrůmne zuoža surowcůw mineralnych ńyzbyt spřijajům powstańu śilnygo państwa. Gůřisty charakter Japůńje sprawiu, iže wůnske ńiźiny nadbřežne stouy śe guůwnym mjejscym uosadńictwa ludnośći; sam tyž rozwinyua śe gospodarka, sam powstouy mjasta; rozkwitua cywilizacyjo. Jakby na překůr tym ńyspřijajůncym warůnkům wspůučesny Kraj Kwitnůncyj Wiśńi je nojbardźij rozwińjyntym państwym Azyje i jydnym s nojlepij rozwińjyntych na źymskym globje.
szl_Latn szl_Latn szl_Latn szl_Latn